बांग्लादेश के लिए मशरफे मोर्तजा ने तीनों प्रारूप में क्रिकेट खेला है'
कोरोना संक्रमण के बारे में मशरफे मोर्तजा के भाई ने पुष्टि की है
Modified 20 Jun 2020, 18:14 IST
बांग्लादेश के पूर्व कप्तान मशरफे मोर्तजा का कोरोना टेस्ट पॉजिटिव आया है। मशरफे मोर्तजा के भाई मोर्सलिन मोर्तजा ने इसकी पुष्टि की है। मशरफे मोर्तजा कुछ समय से बुखार से पीड़ित थे और कोविड 19 टेस्ट कराने पर यह पॉजिटिव आया है। इस तरह कोरोना संक्रमित क्रिकेटरों की लिस्ट में बांग्लादेश के पूर्व कप्तान मशरफे मोर्तजा का नाम भी जुड़ गया है।
क्रिकबज से बातचीत करते हुए मशरफे मोर्तजा के भाई मोर्सलिन ने कहा कि डॉन दिन तक मेरे भाई को बुखार रहा था। उन्होंने कल टेस्ट कराया था और आज इसकी रिपोर्ट पॉजिटिव आई है। वे घर पर ही आइसोलेशन में हैं।
यह भी पढ़ें: बांग्लादेश क्रिकेट टीम के पूर्व खिलाड़ी को हुआ कोरोना
मशरफे मोर्तजा बांग्लादेश के दूसरे पॉजिटिव खिलाड़ी
मशरफे मोर्तजा बांग्लादेश की तरफ से कोरोना संक्रमण का शिकार होने वाले दूसरे क्रिकेटर हैं। उनसे पहले तमीम इकबाल के भाई नफीस इकबाल की टेस्ट रिपोर्ट भी पॉजिटिव आई थी। नफीस ने बांग्लादेश के लिए टेस्ट और वनडे प्रारूप में खेला है। मशरफे मोर्तजा की तरह नफीस को भी घर पर ही आइसोलेट किया गया है।
कोरोना महामारी को देखते हुए मशरफे मोर्तजा ने लोगों की मदद करने का फैसला लिया था। उन्होंने तीन सौ परिवारों की मदद का जिम्मा उठाया था। बांग्लादेश के लिए मशरफे मोर्तजा बड़ा नाम है। उन्होंने टीम के लिए तीनों प्रारूप में खेला है। 220 वनडे, 36 टेस्ट और 54 टी20 खेलने वाले मोर्तजा ने पिछले साल इंग्लैंड के खिलाफ वर्ल्ड कप के बाद वनडे प्रारूप की कप्तानी छोड़ी थी। उनके पास गेंदबाजी के अलावा बल्लेबाजी में भी बड़े शॉट लगाने की क्षमता है।
मशरफे मोर्तजा बांग्लादेश के दूसरे पॉजिटिव खिलाड़ीमशरफे मोर्तजा बांग्लादेश की तरफ से कोरोना संक्रमण का शिकार होने वाले दूसरे क्रिकेटर हैं। उनसे पहले तमीम इकबाल के भाई नफीस इकबाल की टेस्ट रिपोर्ट भी पॉजिटिव आई थी। नफीस ने बांग्लादेश के लिए टेस्ट और वनडे प्रारूप में खेला है। मशरफे मोर्तजा की तरह नफीस को भी घर पर ही आइसोलेट किया गया है।
Published 20 Jun 2020, 18:14 IST